Správa zo zahraničnej pracovnej cesty

1.  Účastník ZPC:
Meno:					Mgr. Ladislav Mravec
Vysielajúca organizácia:		Ministerstvo školstva, vedy, výskumu a športu SR, sekcia štátnej starostlivosti o šport
Adresa:					Stromová 1, 813 30 Bratislava 
Pracovné zaradenie:			štátny radca
Znalosť jazykov:				anglicky, nemecky

2.  Zahraničná pracovná cesta:
Štát:					Belgicko
Mesto:					Brusel
Vykonaná:					23. - 24. apríla 2012
Prijímajúca organizácia:		Európska komisia, generálne riaditeľstvo pre vzdelávanie a kultúru (European Commission, Directorate - General for Education and Culture)
Adresa:		Couvent Van Maerlant - rue Van Maerlant 18, 1040 Bruxelles
Účel cesty:		2. zasadnutie expertnej skupiny EÚ "Športové štatistiky" (ďalej len expertná skupina)
Spôsob financovania:	Európska komisia / MŠVVaŠ SR

3.  Rámcový program pobytu:
23.04.2012		prílet do Bruselu
24.04.2012		2. stretnutie expertnej skupiny
	odlet do Viedne

Harmonogram
10.00 – 10.30		Úvod
			Uvítanie Európskej komisie
			Schválenie agendy

10.30 – 11.30	Štúdia prínosu športu pre hospodársky rast a zamestnanosť v EÚ
Prezentácia výsledkov štúdie zhotoviteľom (konzorcium vedené SpEA)

11.30 – 13.00	Odporúčania založené na štúdii k prínosu športu pre hospodársky rast a zamestnanosť v EÚ

13.00 – 14.30	Obedná prestávka

14.30 – 15.30		Manuál pre národné štatistické úrady
			Prezentácia pracovnej verzie manuálu vedeného UK

15.30 – 16.30	Odporúčania založené na štúdii na možnú budúcu monitorovaciu funkciu športu v EÚ, vrátane správ o pokroku na národných športových satelitných účtoch
	Správa o pokroku na štúdii dodávateľa (konzorcium vedené Mulierovým inštitútom), stav národných športových satelitných účtov

16.30 – 17.00		Rôzne

Pracovný plán
Všeobecný rámec práce novovzniknutých expertných skupín EÚ
Na základe pracovného plánu EÚ pre šport 2011-2014, Bielej knihy o športe 2007 a Správe o športe 2011 sa Rada EÚ rozhodla za účelom podpory implementácie pracovného plánu ustanoviť 6 expertných skupín, ktoré by mali nadviazať na prácu bývalých neformálnych pracovných skupín EÚ.
Jednou z nich je expertná skupina „Športové štatistiky“, ktorá nadväzuje na prácu predchádzajúcej neformálnej skupiny EÚ „Šport a ekonomika“.

Pracovný rozsah expertnej skupiny „Športové štatistiky“
Pracovný program pre šport EÚ identifikoval ekonomické aspekty športu, konkrétne vytváranie politík (stratégií a postupov) založených na relevantných poznatkoch – dôkazoch ako prioritnú tému pre spoluprácu v športe na úrovni EÚ.
Jedným zo špecifických cieľov štúdie je vyvinúť metodologickú koncepciu, ktorá bude brať do úvahy ekonomický dopad športu na národnej úrovni (členské štáty EÚ-27) ako aj na úrovni EÚ, založenej na Vilniuskej definícii.
V októbri 2011 bolo prvé stretnutie expertnej skupiny športových štatistík.

Hlavné úlohy expertnej skupiny
Do expertnej skupiny sa prihlásilo 16 členských krajín EÚ: AT, BE (Flámska komunita, Valónska komunita), CY, DE, DK, EE, FR, HU, IR, LT, LU, NL, PL, RO, SK, UK.
Za predsedu expertnej skupiny bol zvolený pán Christian Helmenstein (Sports Econ Austria - SpEA).
Na stretnutiach expertnej skupiny sa môžu zúčastňovať tieto organizácie:
•	EOC EU Office (European Olympic Committees- Európske olympijské výbory)
•	Rütter + Partner (Švajčiarsko)
Stanovené boli tieto hlavné úlohy, ktoré by mala expertná skupina dodať:
1.	Tvorba štúdie prínosu športu k ekonomickému rastu a zamestnanosti v EÚ

2.	Príprava manuálu pre národné štatistické úrady ako ustanoviť športové satelitné účty. Chris Gratton z Sheffield Hallam University bol vybraný ako vedúci expert úlohy.

3.	Vstupná štúdia na možnú budúcu monitorovaciu funkciu športu na úrovni EÚ.

4.	Správa o činnosti pri zriaďovaní národných športových satelitných účtov a návrhy pre budúcu činnosť na poli športových štatistík.

4. Stručný priebeh rokovaní
Na stretnutí sa zúčastnili členské krajiny EÚ: AT, BE (Valónska komunita), CY, DE, DK, FR, IR, LT, LU, SK, UK a EOC EU Office ako pozorovateľ. (chýbali EE, HU, NL, PL, RO).
Komisia zdôraznila, že expertná skupina bude hrať dôležitú úlohu v priebehu druhej polovice roku 2012 s finálnou verziou štúdie a manuál tvorby športového satelitného účtu by sa mal prezentovať v záveroch Rady venovaným tvorbe politík založených na výsledkoch v novembri 2012.
Pokiaľ ide o spoluprácu s Eurostatom, Komisia zdôraznila, že v súčasnej hospodárskej a predovšetkým rozpočtovej situácii, keď európski lídri hľadajú úspory, je extrémne ťažké navýšenie úloh Komisii ako aj Eurostatu. Preto by plánované závery Rady vyzývajúce k posilneniu vedomostnej základne pre šport založenej na relevantných poznatkoch – dôkazoch predstavovali významný krok na politickej úrovni.

Štúdia prínosu športu k ekonomickému rastu a zamestnanosti v EÚ
Jedným z konkrétnych cieľov štúdie je vytvoriť metodický rámec, ktorý by vzal do úvahy ekonomický vplyv športu na národnej úrovni (27 členských štátov), tak aj na úrovni EÚ na základe Vilniuskej definície. Hlavnou myšlienkou je prepojiť národné športové satelitné účty vstupno-výstupných tabuliek (IOT) do jednej multi - regionálnej vstupno-výstupnej športovej tabuľky (MRIOT-S), ktorá pokrýva celú EÚ.
SpEA vysvetlila päť strategických krokov k štúdii: zhromažďovanie IOT všetkých 27 krajín, ich transformovanie do IOT-S, zber dát o zahraničnom obchode, výpočet MRIOT-S a zrealizovanie IO - analýzy.
V konečnej fáze boli zrealizované nasledujúce analýzy/rozbory súvisiace so športom: sektorové multiplikátory, zamestnanosť, hrubá pridaná hodnota (HPH), analýza silných/slabých stránok, potenciál rastu, kľúčové sektory, sortiment výrobkov.
Čo sa týka priamych účinkov v rámci EÚ, boli vypočítané nasledujúce podiely súvisiace so športom (širšia definícia): HPH 1.63%, zamestnanosť 2,03%. Pokiaľ ide o celkový vplyv (vrátane nepriamych a indukovaných účinkov), podiely boli nasledujúce (širšia definícia): HPH 2,76%, zamestnanosť 3,35%.

Čo sa týka sektorových multiplikátorov najviac prepojené sektory boli potraviny a nápoje, stavebníctvo a doprava, a najmenej prepojené bolo vzdelanie, výrobky z kože a odevy/kožušiny. Výklad multiplikátorov by mal byť vykonaný starostlivo, napríklad vzdelávanie bolo veľmi dôležité z hľadiska hrubej pridanej hodnoty, ale nie vo vzťahu k "prepojeniu".
Pre EÚ ako celok, prínos športu k zamestnanosti bol 2,03%. Analýza potvrdila, že čím vyšší HDP, tým vyšší podiel zamestnanosti v oblasti športu. V absolútnych číslach by to zodpovedalo 4.26 miliónu zamestnancov, okrem toho, že počet pracovníkov na čiastočný pracovný úväzok by iba zvýšil toto číslo.
Silné a slabé stránky boli identifikované pomocou diagramu tovarov a služieb pre všetky členské štáty, čo dokladá, že takmer všetky menšie členské štáty boli orientované na služby. Výroba tovaru bola prítomná prevažne vo veľkých ekonomikách, kde môžu skladovať tovar, zatiaľ čo služby sa nedajú skladovať ako aj prepravovať.
Pri pohľade na rastový potenciál, odvetvia s relatívne malým športovým podielom a vysokými multiplikátormi boli identifikované ako odvetvia s rastovým potenciálom pre EÚ a členské štáty (napr. potraviny a nápoje: Športový podiel 0,18%, odvetvový multiplikátor 1.84, športové poistenie: športový podiel 0,64%, odvetvový multiplikátor medzi 1.75 a 2.23). Ak multiplikátory boli vysoké, môžu vzniknúť významné nepriame účinky.
K identifikovaniu kľúčových sektorov boli zvažované odlišné prístupy. Jeden z týchto prístupov pochádza od Rasmussena, ktorý výrobné impulzy jedného sektora dal do súvislosti s celoštátnym priemerom výrobných impulzov. V tomto ohľade, potraviny & nápoje a stavebníctvo boli dôležité pre ekonomiku ako celok takmer vo všetkých krajinách, v 18 krajinách, to boli aj tlač a médiá, v mnohých krajinách obchodovanie, hotelové a reštauračné služby, doprava , finančné sprostredkovanie, poisťovníctvo boli dôležité tiež.
Z hľadiska ekonomickej stability a nezávislosti krajiny, osobitná pozornosť by mala byť venovaná sortimentu výrobkov: čím menší rozsah výrobkov ponúkaných v krajine, tým je krajina náchylnejšia na riziká a závislá na dovoze. (napr. Veľká Británia bola identifikovaná ako najviac nezávislý región športovej výroby v celej EÚ).
V súvislosti s otázkou, ako vziať do úvahy význam dobrovoľníctva v oblasti športu bolo rozhodnuté, že by sa mohlo zahrnúť do formulácií odporúčaní. Aj keď dobrovoľníctvo je veľmi dôležité, nebolo súčasťou športových satelitných účtov založených na výsledkoch trhov. Údaje o dobrovoľníctve neboli zahrnuté ani v celkových údajoch o zamestnanosti. Plánovaný manuál k tvorbe športových satelitných účtov by sa mohol zaoberať aj týmto problémom.

Odporúčania založené na štúdii k prínosu športu pre hospodársky rast a zamestnanosť v EÚ
Šport predstavuje dôležitý ekonomický faktor, odvetvie s potenciálom rastu pracovných príležitostí, podporuje konvergenciu medzi členskými štátmi EÚ; športovú turistiku, poistenie spojené so športom, ekonomické a právne poradenstvo súvisiace so športom, športovú výživu, investície do športovej infraštruktúry, športovú dokumentáciu.
Ku každému zo zistení expertná skupina prediskutovala odporúčania pre EÚ (Komisiu) a členské štáty. Predseda zhrnul, že zašle členom aktualizovaný dokument s odporúčaniami na pripomienkovanie. Cieľom je dospieť k pracovnej verzii záverečného dokumentu k budúcemu zasadnutiu expertnej skupiny ako aj pre Pracovnú skupinu pre šport Rady EÚ počas Cyperského predsedníctva.

Manuál pre národné štatistické úrady
Vedúci expert (UK) predstavil pracovnú verziu manuálu k zriadeniu športového satelitného účtu, ktorý bol založený na príklade Veľkej Británie. Bolo spomenuté, že rakúsky dokument o metodike už existuje avšak má inú štruktúru.
Komisia navrhla pridať tri prílohy k návrhu: procesné kroky, vplyv na rozpočet a konkrétne príklady. Navrhovaná príloha I by popisovala hlavné administratívne kroky na zriadenie športového satelitného účtu, príloha II by ilustrovala veľkosť rozpočtu, ktorý možno očakávať a príloha III by obsahovala rady ku konkrétnym problémom pre krajiny, ktoré by chceli vytvoriť národné športové satelitné účty a uvedenie riešení založených na konkrétnych príkladoch.
Bolo dohodnuté, že vedúci expert (UK), v spolupráci s Rakúskom a ďalšími členskými štátmi, ktoré už vytvorili národné športové satelitné účty alebo sú v procese prípravy by zaslali aktualizovaný dokument členom expertnej skupiny pred budúcim stretnutím.

Odporúčania založené na štúdii o prípadnej budúcej monitorovacej funkcii športu v EÚ vrátane správ o pokroku týkajúcich sa národných športových satelitných účtov
Štúdia je zameraná na získanie prehľadu o všetkých skutkových okolnostiach, ktoré môžu pomôcť určiť, či zriadenie takejto monitorovacej funkcie športu by bolo uskutočniteľné a ak áno za akých podmienok a v akej forme. Dôraz bol kladený na tri hlavné oblasti a to šport a zdravie, sociálne aspekty športu a ekonomický rozmer športu. Ďalšie zložky boli prezentované s ohľadom na ich význam pre expertnú skupinu. Súčasťou metodiky štúdie je on-line dotazník, rovnako ako telefonické rozhovory. V rámci štúdie je plánovaný seminár na jeseň 2012, ktorý by testoval hlavné študijné poznatky s expertmi v odbore. Výsledky pracovnej verzie štúdie budú predložené na nasledujúcom stretnutí expertnej skupiny.

Diskusia k zriaďovaniu národných športových satelitných účtov
Nemecko očakáva výsledky športového satelitného účtu do konca roka 2012. Boli dokončené dve relevantné štúdie, ktorých výsledky by mohli byť k dispozícii v rámci expertnej skupiny.
V Anglicku zmluva s ministerstvom na pokračovaní športového satelitného účtu nebola doteraz obnovená. Pokračovanie športového satelitného účtu by bolo považované za veľmi žiaduce vzhľadom k tomu, že by bolo možné prvýkrát zmerať vplyv olympijských hier (t.j. pred hrami a po ich skončení).
Holandsko na stretnutí chýbalo, ale predložilo písomný príspevok, podľa ktorého práce na holandskom športovom satelitnom účte idú podľa plánu a výsledky budú k dispozícii v septembri 2012.

Rôzne: Európsky štatistický program 2013-2017
Cyprus upozornil expertnú skupinu na prebiehajúce diskusie v rámci pracovnej skupiny Rady pre štatistiku a najmä na skutočnosť, že odkaz na "fyzickú aktivitu" bol navrhnutý na odstránenie z pracovnej verzie Nariadenia o Európskom štatistickom programe 2013-2017 na žiadosť jedného členského štátu. 
Cyperský expert, ktorý bol tiež členom tejto pracovnej skupiny poznamenal, že je potrebné lepšie komunikovať s národnými štatistickými úradmi a s odborníkmi zastúpenými v tejto pracovnej skupine o dobrom pokroku dosiahnutom v práci na športových štatistikách, najmä pokiaľ ide o športové satelitné účty a o nutnosť zabezpečiť podporu zo štatistického programu na posilnenie poznatkov založených na dôkazoch v oblasti športu. 
Expertná skupina vyjadrila obavy, že šport / telesná aktivita by nemala byť súčasťou štatistického programu v najbližších rokoch. Diskutovala o možnostiach, ako informovať pracovnú skupinu Rady pre štatistiku o tom, že existuje mandát od Rady poskytnúť výsledky v oblasti športových štatistík a že expertná skupina pomáha pri ich poskytovaní. 
Expertná skupina podporila myšlienku predsedu predložiť túto informáciu príslušným štruktúram Rady v písomnej podobe.

5.  Odporúčané závery
•	Sprostredkovať prínosy vytvorenia športového satelitného účtu Slovenskej republiky relevantným osobám
•	Pokračovať v prípravách na vytvorenie športového satelitného účtu Slovenskej republiky
•	Nadviazať kontakt so zástupcami Štatistického úradu Slovenskej republiky ohľadom tvorby športového satelitného účtu
•	Ďalšie stretnutie expertnej skupiny „Športové štatistiky“ je naplánované dňa 10. septembra 2012 (pondelok) v Bruseli. 

6.  Prehľad prinesenej dokumentácie a miesto jej uloženia
Metodický materiál je uložený na sekcii štátnej starostlivosti o šport, Hanulova 5/B, Bratislava

7.  Osobitne vyhodnotený očakávaný prínos ZPC

Cieľom expertnej skupiny EÚ "Športové štatistiky" je vytvorenie národných športových satelitných účtov v jednotlivých členských štátoch EÚ.

Slovenská republika má záujem participovať v expertnej skupine športových štatistík aj kvôli tomu, aby sa dala vyhodnotiť efektívnosť vložených prostriedkov do športu.

Zástupcovia SpEA navrhli pripraviť predbežné stretnutie v júli 2012 vo Viedni so zástupcami Štatistického úradu Rakúska, kde budú pozvaní zástupcovia krajín participujúcich v expertnej skupine spolu so zástupcami národných štatistických úradov, aby objasnili zámer tvorby športového satelitného účtu, ako aj nadviazali komunikáciu so štatistickými úradmi, ktorých spolupráca je pri poskytovaní dát a následnej tvorbe športového satelitného účtu nevyhnutná.

8.  Spôsob zverejnenia výsledkov ZPC, prenos získaných informácií

Informácie zo stretnutia boli postúpené v rámci sekcie štátnej starostlivosti o šport a zverejnené na internetovej stránke MŠVVŠ SR.
Súhlasím so zverejnením správy na internete
Správu vypracoval: Mgr. Ladislav Mravec
Dátum: 15. 5. 2012
Správu schválili:
Ing. Ladislav Čambal- GRS   ..............................................

Ing. Elena Malíková – RO  ..................................................